हरिकथा श्रवण करने से पापियों का उद्धार होता है
बसाड़ में रविवार को श्रीमद भागवत कथा, संकीर्तन सप्ताह की शुरुआत हुई। व्यासपीठ पर विराजित बोरसर निवासी ज्ञानेश्वर महाराज ने हरी कथा श्रवण करने से जीवन में होने वाले उद्धार को लेकर प्रसंग सुनाया। उन्होंने कहा- एक राजा थे जिनका नाम आत्मदेव ब्राह्मण था। उनके दो पुत्र थे। एक का नाम गोकर्ण और दूसरे का नाम डोंडूकारी था। गोकर्ण संस्कारी जीवन से भरा था। ईश्वर की आस्था, सत्य निष्ठा से जीवन निर्वाह कर रहा था। इसके कारण आत्मदेव ब्राह्मण के जीवन का कल्याण हो गया था। वहीं दूसरे पुत्र डोंडूकारीका जीवन िवषयकारों से भरा था। अपने द्वारा किए गए पापों से एक दिन उसने अपना अस्तित्व खो दिया। भाई को इससे उबारने के लिए गोकर्ण ने हरिकथा श्रवण करना शुरू किया। 7 दिनों तक कथा मंडल में बैठकर हरिकथा को ध्यान से सुना। हरिकथा सुनने से पापियों का भी उद्धार होता है। ठीक इसी प्रकार गोकर्ण के भाई डोंडूकारी का भी उद्धार हुआ। वह अपने द्वारा किए गए सभी पापों से मुक्त हुआ। हमें भी जीवन गोकर्ण के समान हरिकथा श्रवण करनी चाहिए। कथा श्रवण करने के लिए बड़ी संख्या में ग्रामीण मौजूद थे।
ज्ञानेश्वर महाराज
hin_Deva hin_Deva mai_Deva